ଯୁବକଙ୍କୁ ଗୁଳିଃ ଆହତଙ୍କ ନାମରେ ରହିଛି ଆପରାଧିକ ମାମଲା\nକଟକ ଅଫିସ/ ଫୁଲନଖରା, ୭।୨(ଡି.ଏନ୍.ଏ.)- କଟକ-ଭୁବନେଶ୍ୱର ୧୬ ନମ୍ବର ଜାତୀୟ ରାଜପଥରେ ବୁଧବାର ପୂର୍ବାହ୍ନରେ ଫୁଟିଛି ଗୁଳି। ତେଲେଙ୍ଗାପେଣ୍ଠ ଫ୍ଲାଏ ଓଭରବ୍ରିଜ ଉପରେ କାର୍ତ୍ତିକ ଖଟେଇ (୨୫) ନାମକ ଯୁବକଙ୍କୁ ୩ ଜଣ ଦୁର୍ବୃତ୍ତ ଗୁଳିକରି ୨୦ହଜାର ଟଙ୍କା ଲୁଟି ନେଇଛନ୍ତି। କାର୍ତ୍ତିକଙ୍କୁ ଗୁରୁତର ଅବସ୍ଥାରେ କଟକ ବଡ଼ଡାକ୍ତରଖାନାରେ ଚିକିତ୍ସା ପାଇଁ ଭର୍ତ୍ତି କରାଯାଇଛି।\nଯୁବକଙ୍କୁ ଗୁଳିଃ ଆହତଙ୍କ ନାମରେ ରହିଛି ଆପରାଧିକ ମାମଲା\t February 8th, 01:47 AM February 8th, 01:47 AM\nକଟକ ଅଫିସ/ ଫୁଲନଖରା, ୭।୨(ଡି.ଏନ୍.ଏ.)- କଟକ-ଭୁବନେଶ୍ୱର ୧୬ ନମ୍ବର ଜାତୀୟ ରାଜପଥରେ ବୁଧବାର ପୂର୍ବାହ୍ନରେ ଫୁଟିଛି ଗୁଳି। ତେଲେଙ୍ଗାପେଣ୍ଠ ଫ୍ଲାଏ ଓଭରବ୍ରିଜ ଉପରେ କାର୍ତ୍ତିକ ଖଟେଇ (୨୫) ନାମକ ଯୁବକଙ୍କୁ ୩ ଜଣ ଦୁର୍ବୃତ୍ତ ଗୁଳିକରି ୨୦ହଜାର ଟଙ୍କା ଲୁଟି ନେଇଛନ୍ତି। କାର୍ତ୍ତିକଙ୍କୁ ଗୁରୁତର ଅବସ୍ଥାରେ କଟକ ବଡ଼ଡାକ୍ତରଖାନାରେ ଚିକିତ୍ସା ପାଇଁ ଭର୍ତ୍ତି କରାଯାଇଛି। କାର୍ତ୍ତିକଙ୍କ ଘର ଖୋର୍ଦ୍ଧା ଟାଉନ ଥାନା ଅନ୍ତର୍ଗତ ସାମନ୍ତରାପୁର ଗ୍ରାମରେ। ତାଙ୍କ ସହିତ ଅନ୍ୟ ଜଣେ ଯୁବକ ଦଶରା କାହ୍ନା ଅଳ୍ପକେ ରକ୍ଷା ପାଇଯାଇଛନ୍ତି। କାର୍ତ୍ତିକଙ୍କୁ ପିଛାକରି ଆସି ଦୁର୍ବୃତ୍ତମାନେ ଗୁଳି ଫୁଟାଇଥିଲେ। କାର୍ତ୍ତିକଙ୍କ ନାମରେ ଖୋର୍ଦ୍ଧାରେ ଡକାୟତି ଓ ରାହାଜାନି ଭଳି ଆପରାଧିକ ମାମଲା ରହିଛି। ଏଥିସହ ସେ ବ୍ରାଉନସୁଗାର କାରବାରରେ ସମ୍ପୃକ୍ତ ଥିବା ସନ୍ଦେହ କରାଯାଉଛି। ପ୍ରାଥମିକ ତଦନ୍ତ ଅନୁଯାୟୀ ବ୍ରାଉନସୁଗାର କାରବାର କିମ୍ବା କାର୍ତ୍ତିକଙ୍କ ବିପକ୍ଷ ଗ୍ୟାଙ୍ଗ ପୂର୍ବ ବିବାଦ ଯୋଗୁ ତାଙ୍କୁ ଗୁଳି କରିଥିବା ସନ୍ଦେହ କରାଯାଉଛି ବୋଲି ସଦର ଥାନା ଦାୟିତ୍ୱରେ ଥିବା ଭାରପ୍ରାପ୍ତ ଏସିପି ଦେବଦତ୍ତ କର କହିଛନ୍ତି। ଘଟଣାରେ ସମ୍ପୃକ୍ତ ଦୁର୍ବୃତ୍ତମାନଙ୍କୁ ଗିରଫ କରିବା ପାଇଁ ପୋଲିସ ପକ୍ଷରୁ ଚଣ୍ଡିଖୋଲ ଓ ଖୋର୍ଦ୍ଧାରେ ଦୁଇଟି ଟିମ୍ ଚଢାଉ ଜାରି ରଖିଥିବା ସୂଚନା ମିଳିଛି। ମିଳିଥିବା ସୂଚନା ମୁତାବକ, ଖୋର୍ଦ୍ଧା ସାମନ୍ତରାପୁରର କାର୍ତ୍ତିକ ଖଟେଇ ଓ କାହ୍ନା ଏକ ନାଲି ରଙ୍ଗର ପଲସର ବାଇକ୍ (ନଂ. ଓଡି୩୩ଏନ୍-୮୯୧୫) ଯୋଗେ ବୁଧବାର ପୂର୍ବାହ୍ନରେ କଟକ ଆସୁଥିଲେ। କାହ୍ନା ବାଇକ୍ ଚଳାଉଥିଲେ। ପାହାଳ ନିକଟରେ ଅଟକି ଉଭୟେ ରସଗୋଲା ଖାଇଥିଲେ। ଏହି ସମୟରେ ୩ଜଣ ଯୁବକ ଏକ କଳାରଙ୍ଗର ପଲସର ବାଇକ୍ରେ ସେମାନଙ୍କ ଆଗରେ ପଇଁତରା ମାରିଥିଲେ। କାର୍ତ୍ତିକ ଓ କାହ୍ନା କଟକ ଅଭିମୁଖେ ଆସୁଥିବାବେଳେ ଉକ୍ତ ୩ ଯୁବକ ପିଛା କରି ଆସି ତେଲେଙ୍ଗାପେଣ୍ଠ ଫ୍ଲାଏ ଓଭରବ୍ରିଜ ଉପରେ କାର୍ତ୍ତିକଙ୍କ ଉପରକୁ ଗୋଟିଏ ରାଉଣ୍ଡ ଗୁଳି ଫୁଟାଇଥିଲେ। ଗୁଳି ମାଡ଼ରେ କାର୍ତ୍ତିକ ବାଇକ୍ରୁ ଖସି ପଡ଼ିଥିଲେ। କାର୍ତ୍ତିକଙ୍କ ଡାହାଣ ଗୋଡ଼ ଜଙ୍ଘରେ ଗୁଳି ବାଜିଥିଲା। ସେମାନେ କାର୍ତ୍ତିକଙ୍କଠାରୁ ଟଙ୍କା ଲୁଟି ନେଇ ଆଖି ପିଛୁଳାକେ ଫେରାର ହୋଇଯାଇଥିଲେ। ଖବରପାଇ ସଦର ଥାନା ପୋଲିସ ପହଞ୍ଚତ୍ ଆହତ କାର୍ତ୍ତିକଙ୍କୁ କଟକ ବଡ଼ଡାକ୍ତରଖାନାକୁ ସ୍ଥାନାନ୍ତର କରିଥିଲା। କାହ୍ନାଙ୍କୁ ଥାନାରେ ଅଟକ ରଖି ପଚରାଉଚରା ପରେ ସେ ପ୍ରଥମଥର ପାଇଁ କାର୍ତ୍ତିକଙ୍କ ସହିତ ଆସିଥିବା କହିଥିଲେ। ହେଲେ କାର୍ତ୍ତିକଙ୍କ ନାମରେ ଆପରାଧିକ ମାମଲା ରହିଥିବାବେଳେ ସେ କଟକ ଆଡକୁ କାହିଁକି ଆସିଥିଲେ ସେ ନେଇ ପୋଲିସ ତଦନ୍ତ ଚଳାଇଛି। ଗୁଳି ମାଡ଼ ଘଟଣାରେ ସଦର ଥାନାରେ ଏକ ମାମଲା ରୁଜୁ ହୋଇ ତଦନ୍ତ ଜାରି ରହିଛି। ଡିସିପି ଅଖିଳେଶ୍ୱର ସିଂ କୁହନ୍ତି, ପୋଲିସ ଆଖପାଖରେ ଲାଗିଥିବା ସିସିଟିଭି କ୍ୟାମେରା ଯାଞ୍ଚ କରିବା ସହିତ କାର୍ତ୍ତିକଙ୍କ ମୋବାଇଲ ଫୋନ ଟ୍ରାକ୍ କରୁଛି। ଅଭିଯୁକ୍ତମାନଙ୍କୁ ଖୁବଶୀଘ୍ର ଗିରଫ କରାଯିବ।
